ঠিক যেন সিনেমার চিত্রনাট্য। বাজার করতে গিয়ে আচমকাই হারিয়ে যায় দুই ‘বোন’। সেই হারানোর বোনের খোঁজ পেতে দিশেহারা আর এক বোন। তবে বাস্তবে সম্পর্কে কিন্তু এরা বোন নয়। সম্পর্কে এঁরা সতীন। কিন্তু দু’জনের মধ্যে সম্পর্ক অনেকটা বোনের মতোই। হারানো সতীনের খোঁজ পেতে থানা থেকে হাসপাতাল, তন্নতন্ন খুঁজে চলেছেন ৭০ বছর বয়স্কা এক বৃদ্ধা।

এই বিষয়ে অন্যান্য খবর

১০০ টাকা ধার নিয়ে বিপদ! কী ‘সুদ’ দিতে হল যুবককে
ফাটানো হল দ্বিতীয় বিশ্বযুদ্ধের বোমা! মাটির নীচে কাঁপুনি, দেখুন ভিডিও


সুনীতা সরকার ও পারুল সরকার নামে দুই মহিলাকে বিয়ে করেন নদিয়ার নবদ্বীপের ধাত্রীগ্রামের সরাজপুর তালিতপাড়ার বাসিন্দা মনোরঞ্জন সরকার। পেশায় সরকারি অফিসের গ্রুপ ডি কর্মী মনোরঞ্জন সরকার ২০০৭ সালে মারা যান। তার পর থেকে একসঙ্গেই থাকতেন সুনীতা ও পারুলদেবী। 
এবছর জানুয়ারি মাসে বাজারে গিয়ে আচমকাই হারিয়ে যান সুনীতাদেবী। তার পর থেকেই তাঁর আর কোনও খোঁজ পাওয়া যাচ্ছিল না। বিভিন্ন জায়গায় খোঁজ করেও শেষে না পেয়ে অবশেষে পুলিশের দ্বারস্থ হন পারুলদেবী।
দেখুন ভিডিও—
 

পারুলদেবী জানান, ‘‘সতীন হলেও আমরা দুই বোনের মতো ছিলাম। একই সঙ্গে খাওয়া দাওয়া বিভিন্ন জায়গায় ঘুরতে যাওয়া সবই করতাম। সুনীতা মানসিক ভারসাম্যহীন ছিলেন। সুনীতাকে দেখভাল করার জন্য মনোরঞ্জনবাবু তাঁকে বিয়ে করেছিলেন।’’
জানা গিয়েছে, ব্যাঙ্কে জয়েন্ট অ্যাকাউন্ট রয়েছে সুনীতাদেবী ও পারুলদেবীর। জীবিত অবস্থায় দুই সতীন যাতে সমান ভাবে সম্পত্তি ও টাকার ভাগ পান, তাই চাইছেন পারুলদেবী।